
vntUANDO  mihi  quidem,  animum  variis  morbo¬ 
rum  generibus  quibus  homines  vexantur  adver¬ 
tenti,  vix  ullum  (sive  ad  innumeras  fere  causas 
unde  oriatur,  sive  ad  lethales  quos  edat  effectus, 
respicimus),  quam  ‘  dirus  ille  Hydrops  ’  majoris 
esse  momenti  videatur :  hanc  idcirco  valetudinem, 
Asciten  nempe  Abdominalem,  paginis  sequenti¬ 
bus  tractare  decrevi. 

Cavum  abdominis  undique  membrana  serosa 
tegitur,  quae,  superficiem  intimam  halitu,  conti- 

nuo  lubricat:  hac  secretione,  ex  aliqua  causa, 
aucta  vel  absorptione  ejus  imminuta,  quoniam 
externam  viam  ad  exitum  non  aperit  natura, 
humor  necessario  colligitur,  et  morbus  denominatur 
Ascites  Abdominalis,  quo  nullus  fere  saevior  aut 
periculosior.^  Culee Nus,  in  Nosologia,  Asciten 
in  duas  species  dividit,  nempe.  Abdominalem  et 
Saccatum.  Hic  mihi  sat  erit  disserere  de  illa,  quae 
verbis  sequentibus  definitur :  ‘  Tumor  totius  ab- 
^  dominis  aequalis,  cum  fluctuatione  satis  evidente.’ 


Historia  Morbi. 

<> 

^  "Ascites  morbus  est,  qui  lente  et  gradatim  ser- 
pt  :  fere  negligitur,  vel  omnino  non  percipitur, 
""donec  ^tantas  vires  acquirat,  ut  efficacissimis  re- 
Itiibdiis^  plerumque  pertinaciter  obstat.  Non  tam 
Miopithicus  est  morbus,  quam  symptomaticus  ; 
idios  comitatur,  alios  insequitur;  sic  scarlatinam, 
Tebres  intermittentes,  dysenteriam,  diarrhoeam 
protractam,  scorbutum,  scrophulam,  hepatitidem, 
icterum,  &c.,  et  praecipue,  secundum  clarum 
Pringle,  in  febres  intermittentes  relapsuum, 
excipit ;  quamvis,  interdum  nulla  alia  specie  hy- 

•diopis  conjungitur,  tamen  ssepius  diatheseos  uni¬ 
versalis  pars  constat,  et  frequenter  cum  anasarca 
^t  hydro  thorace  sociatur.  Initio  morbi,  pedes 
cruraque 'intumescunt,  saspe  in  decursu;  et  ali¬ 
quando  per  totum  abdomen  distensio  extenditur, 
sed  frequentius  tumor  in*»«hypogastrio  primum 
apparet,  ac  paula tim  ingravescit,^^ donec  totum 
aeque  tumidum  ac  tensum  fit ;  tussis  sicca,  et  dys¬ 
pnoea,  non  raro  sub  initium,  saepe  sub  finem,  sese 
ostendunt,  praesertim  post  cibum  sumptum,  sed 
maxime  dum  aeger  capite  minus  elevato  decum¬ 
bit  ;  cum  insomnia  et  sensus  suffocationis  exci- 
•tantur,  pro  corporis  situ  plus  minus  molestia 
sentitur ;  nam  ponderis  sensus  maxime  percipitur 
latere  in  quod  decumbit  aeger,  et  in  adverso  dis¬ 
tentio  imminuitur.  Dum  haec  ita  se  habent,  si 
medicus  abdomen  pulsat  altera  manu,  in  omnibus 
fere  Ascitis  exemplis,  aquae  fluctuationeni  fecile 
percipit,  eandem  quoque  aeger  sentit,  positione 
in  lecto  mutata.  Plerumque  vultus  tumidus 'est, 
et  summa  superficies  corporis  colorem  pallidum 
et  subviridem  ostendit ;  cutis  per  totum  morbi 
decursum  arida  fit,  et  difficillime  sudor  elicitur. 
Corpus  pro  auctu  tumoris  emacrescit,  sitis  etiam 
insedabilis  aegrum  vexat;  urina  ex  initio  parva 

admodum  quantitate  redditur,  crassior  fit  et  ru** 
ber,  atque  simul  ac  resedit  sedimentum  lateri¬ 
tium  deponit.  In  hoc  morbo  viscerum  chylo- 
poieticorum  functiones  plurimum  turbafitur;  unde 
oriuntur  varia  symptomata  dyspeptica ;  cibi  fasti¬ 
dium  et  nausea  aegrotum  occupant ;  aeger  crucia¬ 
tur  cum  magna  ventriculi  et  intestinorum  infla¬ 
tione  ;  distensio  in  superiore  parte  abdominis  saepe 
tympanitica,  dum  inferiori,  fluctuosa,  adest.  Al¬ 
vus  per  totum  morbi  fere  cursum  pertinaciter  ad- 
stringitur,  nonnunquam  vero  diarrhoea  diu  per¬ 
stat  ;  ictus  arteriarum  variabiles  sunt,  pro  causa 
et  longinquitate  morbi ;  aliquando  magis  frequen¬ 
tes  et  debiles,  aliquando  etiam  pleni  et  duri, 
fiunt. 

In  provecto  morbi  stadio,  dolores  saepe  lanci¬ 
nantes,  miserum  aegrum  cruciant;  ad  somnum 
proclivis  est,  brevis  tamen  est,  et  potius  fatigat 
quam  reficit ;  tumor  abdominis  maxime  tensum 
fit ;  pallorem  oedematosum  induit  vultus,  vis  mus¬ 
culosa  admodum  deficit ;  tussis,  et  alia  signa  mala 
acerrime  instarint :  tandem,  quandoque  febris  hec- 
tica  cum  diarrhoea  vitae  finem  imponit ;  frequenter 
deliquium  animi,  vel  delirium,  coma,  convulsiones, 
supervenientia  (dum  tumor  hydropicus  imminui- 

tur)  subito  et  cito  segrum  .  morte  rapiunt  in 
quibusdam  exemplis  miser  repente  ex  somno  ex¬ 
citatus  animam  efflat.  ,  ^  . 


■  ^ri*v  mJrrnnG 

Diagnosis.  yj  .rxmiD 


V- 


Cum  .humor  in  abdomine  conten tus  b  fluidus 
est,  et  magna  copia  colligitur,  digitis  more  antea 
dicto  admotis,  fluctuatio  facile  percipitur,  et  igi¬ 
tur  vix  morbi  natura  latere  potest ;  sed  cum  parva 
quantitate,  vel  spissior  adest  humor,  vel  si  aliis 
morbis  conjungitur.  Ascites  obscurior  fit  sensus. 
Etiamsi  plerisque  exemplis  haud  nequaquam  dif¬ 
ficile  est  hunc  morbum  distinguere,  tam en:t  sub¬ 
inde  dijudicationem  difficultatibus  premi  confi¬ 
tendum  est ;  et  hic,  supervacuum  non  erit-pauca 
dicere  de  morbis  qui,  ut  mihi  videtur,  medicum 
in  errorem  inducant.  issilot  mci/p 

Ascites  a  Tympanite  dignoscendus -est  ^signis 
sequentibus.  In  Tympanite  abdomen  percussum, 
tympani  sonum  edit,  nulla  fluctuatio  plerumque 
percipitur,  et  si  adsit  ulla,  multo  obscurior  est 
quam  in  Ascite,  et  pressurge  non  cedunt  integu¬ 
menta.  Respiratio  aeque  difficilis  est  in  omnh  cor- 

poris  situ;  abdomen,  antrorsum,  minus  tumet, 
quam  ad  latera,  nec  tantum  ponderis  habet  tumor, 
quantum  ex  magnitudine  conjicere  liceret,  ^ger 
cum  flatu  in  Tympanite  vexatur,  et  is  emissus, 
multum  levaminis  praebet.  Praeterea,  distentionis 
sensus  adest,  quod  minus  in  Ascite  accidit. 
Graviditatem,  absentia  fluctuationis,  menstrua 
suppressa,  nausea  quae  primos  menses  graviditatis 
comitari  solent,  mammae  distentge,  papillarum 
areola  livida,  et  motus  foetus  circa  mensem  quin¬ 
tam,  facile  ab  Ascite  dignoscunt.  Sed  quum  in 
saccis  praeter  naturam  formatis  humor  continetur, 
difficilior  fit  distinctio ;  tamen  plerumque  rebus 
sequentibus  dignoscere  possumus.  In  specie  sac¬ 
cata  tumor  in  una  parte  abdominis  potius  quam 
altera  sese  ostendit,  initio  praesertim  ;  corpus  non 
multum  emaciatur ;  menstrua  in  foeminis  fluere 
perstant ;  fluctuatio  magis  obscura  est;  oedema  pe¬ 
dum  et  artuum  inferiorum  raro  occurrunt;  sitis 
minus  urget ;  cibi  desiderium  non  tam  imminui¬ 
tur;  progressus  tumoris  morbique  tardior,  et  raro, 
subita  morte  aegrum  tollit. ' 

Physconia  vix  confundi  potest  cum  Ascite. 
Cognoscitur  organorum  affectorum  situ,  et  figura 
tumoris,  mole  gradatim  aucta,  etiam  absentia 

soni  et  .fluctuationis,  abdomine  percusso.  Ab¬ 
scessus  magni  splenis  cum  hoc  morbo  confusi  esse 
narrantur,  et  quoque  hepatis,  cujus  exemplum  bo-^ 
num  ipsemet  vidi,  quod  paracentesi  apertum  erat^ 

Prognosis. 

Quum  Ascites  tam  lethalis  est  morbus,  et  dam 
variis  causis  pendet,  quae  saepe  obscurae  sunt,  et 
quia,  cum  aeger  convalescere  videtur,  morte  subi¬ 
tanea  quandoque  corripitur,  haec  perpendere  et 
cautissime  praesagire  omnino  necesse  est.  Inter¬ 
dum  vero  res  feliciter  evadit,  et  aeger  ad  sanita¬ 
tem  provenit.  Hoc  nobis  sperare  liceat,  si  cum 
organicis  viscerum  laesionibus,  non  conjungitur; 
si  non  diu  perstiterit ;  si  vires  non  multum  infrin¬ 
gantur,  et  aeger  junior  sit ;  si  abdomen  non  maxi¬ 
me  humore  distendatur;  et  dyspnoea,  tussis,  f^ 
brisque  non  multum  vexant;  et  praesertim,  Isi 
urina  naturalis  fiat,  et  copia  augeatur :  e  con¬ 
trario,  si  aeger  aetatem  provectam  attigerit ;  si  ha¬ 
bitus  intemperantia  fractus  sit,  organicae  affec¬ 
tiones  cordis,  pulmonum,  hepatis,  vel  aliorum 
viscerum  adsint ;  sitis  multa,  febris,  tussis,  aliaque 

signa  mala  urgeant';  et  si  morbus  remediis  idoneis 
non  cedat,  et  dolores  lancinantes  crucient ;  £eger 
in  periculo  adest,  et  spes  sanitatis  prorsum  eva¬ 
nescit. 

Casus  tamen  narrantur,  qui  natura  sanati 
fuerant,  et  quod  peculiare  est,  sine  evidente  causa, 
secretionibus  parum  auctis  manifeste ;  aliis,  vomi¬ 
tus  spontaneus  morbum  sustulit ;  aliis,  humor  sibi 
viam  aperiit  qua  effunderetur,  et  nunquam  sese 
iterum  ostendit. 


De  Causis. 

Omnia  quae  tonum  ac  vigorem  corporis  immi¬ 
nuunt,  homines  huic  morbo  procliviores  reddere 
videntur ;  inter  quae,  recensere  liceat  sanguinis 
evacuationes  immodicas,  aliasque,  sive  sint  natu¬ 
rales  sive  artefactae ;  diaetam  paream,  vel  minus 
nutrientem  ;  morbos  antecedentes  ;  vasorum  chy- 
lopoieticorum' functiones  depravatas,  propter  quas 
corpus  aegri  nutrimentum,  accipit ;  coelum  frigi¬ 
dum  humidum,  et  animi  effectus  deprimentes, 
etiam  morbo  praedisponunt ;  senes  magis  ei  obji¬ 
ciuntur  quam  juvenes,  magis  etiam  foeminae  (ut 

ait  celeberrimus  Sydenham)  ;  vita  sedentaria, 
circulationis  et  cibi  assimulationis  vigori  obsis¬ 
tendo,  hydropem  gignere  potest.  Usus  immodicus 
liquorum  inebriantium,  causa  frequentissima  esse 
refertur :  hic,  totum  genus  nervosum  afficit,  ven¬ 
triculo  maxime  obnoxius  est,  et  haud  raro  visce¬ 
rum  obstructiones  inducit,  prascipue  hepatis,  ut 
scirrhus,  et  caetera.  Aqua  frigida  largiter  et  subito 
in  ventriculo  *  recepta,  vel  frigus  ad  superficiem 
corporis  oblatum,  exercitatione  immodica  excitati, 
morbum  provocare  dicuntur  :  oriri  potest  etiam  ex 
obstructionibus  reditui  sanguinis.  Quodcunque 
secretionem  peritonsei  adauget,  vel  absorptionem 
impedit,  vel  amborum  conjunctio,  pro  causa  hujus 
morbi  jure  habetur.  Sic  obstructiones  reditus  san¬ 
guinis  venosi  necessario  faciunt  ut  accumulatio 
in  arteriis  sit,  nam  venae  distentae  sanguinem  ab 
arteriis  accipere  non  possunt ;  hinc  copiose  effun¬ 
ditur,  forma  secretionis,  per  membranam  serosam. 
Hujusmodi  sunt  quaedam  vitia  cordis  et  vasorum 
magnorum,  ut  ossificatio  valvularum  et  tunica¬ 
rum.  Aneurismata  eodem  principio,  nocent  indu- 
rationes  hepatis,  splenis,  aliorumve  viscerum,  ute¬ 
rus  gravidus,  plethora  venarum  universalis,  et 


B 


10 


DISSERTATIO  MEDICA 


tumores  eas  prementes,  pulmones  etiam  adeo  im¬ 
peditae,  ut  sanguis  facile  permeare  nequit. 

Causis  antea  memoratis  addi  possunt,  evacua¬ 
tiones  solitae  suppressae,  ut  catam enia,  fluxus  hae- 
morrhoidalis,  et  caetera,  ruptura  ductus  thoracici,  et 
obstructiones  lymphaticorum,  eorumve  glandulo- 
rum ;  sed  omnium,  fortasse  frequentissima  videtur, 
inflammatio  visceris  alicujus  aut  membranarum  : 
hinc  forsan  symptomata  febrilia  quae  saepe  comi¬ 
tantur.  Eandem  frequentissimam  causam,  etiam 
docent  scripta  Doctorum  Blackall,  Cramp- 
TON,  multorumque  aliorum,  sed  longe  ante  caete- 
ros,  hanc  opinionem  sustinet  Rush,  sequentibus 
verbis  utens : — ‘  Nineteen  dropsies  out  bf  twenty 
‘  appear  to  be  original  arterial  diseases ;  and  the 
‘  water,  whicb  has  been  supposed  to  be  the  cause 
‘  of  the  dropsy,  is  as  much  the  effect  of  preter- 
‘  natural  and  morbid  action  in  the  bloodvessels, 
‘  as  pus,  gangrene,  and  scirrhus,  are  of  previous 
‘  inflammationi  Videmus  quoque  effusionem  in 
aliis  partibus  post  inflammationem,  sic  post  inflam¬ 
mationem  pulmonum,  hydrothoracem,  post  eam 
testis,  hydrocelen,  et  seque  ac  caeteris,  igitur,  post 
peritonitidem  invenitur  Ascites. 

Sectio  Cadaveris. 

Inspectis  eorum  cadaveribus  qui  ex  hoc  morbo 
mortui  sunt,  humor  in  abdomine  variis  quantita¬ 
tibus  effunditur,  in  quibusdam  non  plus  quam 
librae  sex  vel  octo,  aliis  centum,  vel  amplius  ;  va¬ 
riat  etiam  colore,  et  spissitate.  Visceribus  sanis 
plerumque  sero  sanguinis  maxime  refert ;  inter¬ 
dum  lacteus  vel  oleosus,  aliis  cum  sanguine  aut 
pure  mistus,  conspicitur. 

Abdominis  viscera  plerumque  statum  male  sa¬ 
num  exhibent.  Jecur,  in  iis  praecipue,  qui  dum 
vita  superstitit,  usui  immodico  spirituum  mera¬ 
ciorum  dediti  fuerant,  vel  epulis  lautis,  grandius, 
interdum  vero  minus  solito,  tuberculatum,  aut 
partibus  vicinis  adhaerescens  reperitur.  Splen, 
quoque  glandulae  mesentericae  et  pancreas  mole 
aucta  vel  indurata  videntur;  vesicula  fellis  ali¬ 
quando  ampliatur  concretionibus  inclusis. 

Haud  raro  inflammationis  signa  apparent  in 
peritonaeo  pulposam,  opacam,  vel  vasis  rubris 
confectam,  sese  ostendit ;  superficies  lympha  coa- 
gulabili  obtecta  detegitur,  »  Cor  et  v^sa  magna 
variis  vitiis  inveniuntur,  nempe,  cor  ipsum  am- 

pliatum,  valvulae  in  os  vel  cartilaginem  conversae, 
nonnunquam  vasa  aneurismate  afficiuntur,  ut 
arcus  aortae.  Pulmones  structuram  morbidam  ex¬ 
hibuerunt  ;  interdum  ulcera  tubercula  iis  inesse 
videntur. 

..  I  Ratio  Medendi. 


41* In  "Ascitis  A  bdominalis  curatione,  tria  consilia 
medico  sese  offerunt;  nempe,  primo.  Causas,  si 
possumus,  tollere ;  secundo.  Humorem  jam  collec¬ 
tum  expellere ;  et,  tertio,  Praecavere  ne  aeger  ite¬ 
rum  in  malum  incidat,  vires  amissas  restituendo. 
Quoniam  hic  morbus  semper  pendet  ex  aliquo 
statu  morbido,  quo,  ante  humorem  collectum, 
corpus  affectum  fuit,  patet,  ut  nisi  hunc  amovere 
potest,  operam  incassum  navat  medicus ;  et,  si  hu¬ 
jus  inscius  sit,  plus  detrimenti  quam  boni  acci¬ 
piat  aeger.  Fatendum  est  tamen,  quod  saepissime, 
‘etsi  causa^  plane  pateat,  ars  medica  nil  prodesse, 
'sed  potius  nocere  valeat.  Hinc  maximi  momenti 
fit,^  et  seriam  attentionem  postulat,  cognoscere, 
num  'ex  obstructione  mechanica,  debilitate  vel 
inflammatione,  originem  trahit ;  namque  prima 

omnia  medicamenta  fere  inutilia  evadunt,  et  duaj 
sequentes  tam  inter  sese  differunt,  ut  remedia 
omnino  dissimilia  postulant.  In  Ascite  ex  debi¬ 
litate  oriente,  diuretica,  purgantia  et  sudorifica 
administrare,  et  eodem  tempore  aegrum  tonicis 
sustinere,  debemus ;  dum  in  ea  ex  inflammatione, 
tonica  fortasse  nocebunt,  et  venaesectio,  altera  fere 
lethifer,  in  hac  utilissimam  se  promittit.  Hoc 
loco  non  mihi  in  animo  est,  nam  inexperientia 
et  rei  diflR cultas  vetant,  symptomata  accurate 
proferre  quibus  hoc  remedium  usurpari  potest; 
sed  plerumque  pulsus  durior  et  plenior,  respiratio 
ex  initio  difficilis,  et  morbus  subito  adoriens,  e 
frigore  corpori  admoto  praesertim,  detractionem 
sanguinis  postulant.  Dr  Blackall  affirmat 
statum  albuminosum  urinas,  actionem  arteriarum 
exhalantium  auctam  indicare  hinc  :  ait,  ‘  A  cor- 
‘  rect  guide  to  it  (nempe,  ven resectioni)  may  be 
^  found  in  the  firmness,  copiousness,  and  early 
‘  rlppearance  of  coagulum  in  the  urine ;  its  limits, 
‘  in  the  improvement  of  the  discharge,  the  state 
‘  of  the  blood,  and  the  relief  of  the  symptoms.’ 
Quin  ex  auctoritate  Doctoris  Crampton  appa¬ 
ret,  haec  signa  fide  non  esse  digna,  nam  plurima 
exempla  innotuit,  in  quibus,  calore  admoto,  urina 

non  coagulavit,  quamvis  in  eis  signa  inflamma¬ 
tionis  plane  adfuerint.  Sanguis  etiam,  secundum 
eundem  scriptorem,  initio  Hydropis  tunicam  co¬ 
riaceam  ;  morbo  procedente,  serum  lacteum  et 
crassamentum  parvum,  ostendit.  Venaesectio  quo¬ 
que  indicatur,  si  menstrua  vel  fluxus  hasmorrhoi- 
dalis  suppressa  morbum  praeierint.  Cum  ex  vis¬ 
cerum  obstructionibus,  puta  scirrhum,  morbus 
processerit,  remedia  quamplurima  adhiberi  solent; 
sed  morbo  inveterato  plerumque  sine  minimo 
fructu.  Hujusmodi  sunt  praeparata  ex  hydrargyro, 
sales  medii,  et  vegetabilia  varia. 

Remedia  quae  ad  humorem  jam  collectum 
evacuandum  usurpantur,  sunt  omnia  quae  secre¬ 
tiones  et  excretiones  augent;  veluti  sequentia, 
purgantia,  emetica,  diaphoretica  et  diuretica. 
Purgantia  plerumque  dividuntur  in  mitiora  et 
fortiora  sive  drastica :  hac,  non  solum  faeces  sed 
etiam  humorem  ex  alvo  dejiciunt,  dum  lympha¬ 
ticorum  actionem  augent.  Multum  a  pristinis 
commendantur,  qui  docent  ea  majore  cum  fructu 
administrari  quam  mitiora,  quae  saepius  nocent 
quam  sanant  ;  maxima  tamen  circumspectione 
praescribenda,  nam  nisi  effectum  antea  dictum 
cito  praestent,  aegri  vires  valde  imminuunt,  et 

non  raro  intestinorum  inflammationem  inducunt. 
Initio  morbi,  si  vires  non  multum  infringantur, 
magis  indicare  videntur,  et  si  febris  non  adsit ; 
hujusmodi  sunt  Oleum  Crotonis,  Gambogia  Ela- 
terium.  Scammonium,  Jalapa,  Rhamnus  Cathar- 
ticus ;  sed  hodie  rarius  administrantur,  et  mitiora 
anteferenda  sunt,  ac  tutius  usurpantur  quam 
drastica.  Haec  sunt,  Sales  medii,  Senna,  Tamarin- 
dus,  et  praecipue  Supertartras  Potassae  ;  h^c  nam¬ 
que,  eodem  tempore  quo  alvum  ducit,  fluxum  uri¬ 
nae  et  secretiones  quoque  promovet. 

Emetica  absorbentium  vires  excitant,  ob  con¬ 
cussionem  systemati  illatam,  secretiones  et  excre- 
tiones  adaugent.  Etiam  exempla  in  scriptis  medi¬ 
corum  narrantur,  quibus  vomitus  spontaheui^  mor¬ 
bum  cito  sustulit :  hinc  emeticorum  utilitas  in 
Ascite  indicatur,  sed  summa  prudentia  exhibenda, 
et  mitiora  esse  debent,  nam  aegrum  magnopere 
debilitant,  et  si  respiratio  difficilis  adsit,  periculo¬ 
sa  vel  etiam  exitialia  esse  possunt ;  hinc  adminis¬ 
trari  non  debent,  si  morbus  longe  processerit,  et 
accumulatio  adsit  magna.  Sydenham  tamen 
emetica  commendat,  et  casum  narrat  quem  usu 
eorum  feliciter  tractavit.  Ubicunque  autem  tuto 
usurpantur,  praecipua  sunt,  potentiorum,  Tartras 

Antimoilii,  Zinci  et  Cupri  Siilpbata  ;  mitio- 
runi,  Ipecacuanha,  Scilla,  Antliemis  nobilis,  et 

s»' 

caetera. 

Diapho?'etica  saepe  utilia  sunt,  praecipue  si 
signa  inflammationis  adsint,  et  post  depletionem 
necessariam;  aliquando  tamen  inefficacia  vel  etiam 
nocentia  fiunt,  quando  nempe  hominem  infir* 
mant.  Ad  diaphoresin,  Tartras  An timonii,  Ipe¬ 
cacuanha  sola,  vel  cum  Opio  conjuncta,  parvis  do- 
sibus,  sufficient ;  fortasse  etiam  tepidarium,  vel 
aer  calefactus  corpori  admotus,  ut  quibusdam  pla¬ 
cuit,  sed  hsec  magis  in  Anascarca  quam  in  Ascite 
prosunt. 

Diuretica, — Quum  urina  parva  quantitate  ple¬ 
rumque  in  Hydrope  redditur,  ea  quae  hanc  excre- 
tionem  movent,  saepe  bona  remedia  esse  inveni¬ 
untur,  quando  praesertim  absorptionem  quoque 
incitant.  Holendum  est  tamen,  h^c  effectus  ad¬ 
modum  incertos  dare ;  et  casus  non  desunt,  in 
quibus  prorsum  inutilia  evaserint ;  igitur  iis  parum 
confidendum.  Ex  his  seligere  possumus  praepara¬ 
ta  ex  Potassa,  Juniperum,  Scillam-  Maritimam, 
Digitalem  purpuream,  cum  multis  aliis,  quorum 
mentionem  facere  non  oportet.  Pauca  nunc  volo 
de  Digitali  et  Scilla. 

Digi4jalis  purpurea,  dum  ictus  arteriarum  vim 
et  frequentiam  fraenat,  systematis  irritabilita¬ 
tem  sedat,  lymphaticorum  quoque  actionem  sti¬ 
mulat^-  maxime  urinae  fluxum  auget.  Hinc  ex 
auctoritate  I)betoris  WiTHEiiiNi&,  ac  postea  alio^ 
rum^  qui  de  hac  re  trafetaverunt;'  locum  ititer  diu¬ 
retica  excelsum  tenet  ;•  noti  negandum  est  tamett 
hanc  haud  secus  ac  alia  spes  medici  fefellisse, 
hinc  necessitas  species  et  stadia' hydropis  discer¬ 
nendi’.  tJbi  hoc  remediurni  administrare  prosit, 
utilissima  invenitur  post  vensesectionem,  et  si 
systema  laxum  sit,  et  secundum  Doctorem 
Blackael,  effectus  suos  salutares  fere  edit,  cum 
urina,  calore  admoto,  coagulatur  vel  turbida  fit, 
et  sedementum  lateritium^  deponit,  et  praecipue 
feliciter  agit  in  hydrope  post  scarlatinam,  succe¬ 
dente  in  quo  (ut  ipsius  verbis  utar)  ‘  a^sovereign 
‘  remedy,’  nominatur.  Forma  pulveris,  infusi 
vel  tincturae,  adhibeatur,  parvis  tamen  dosibus 
et  maxima  i  prudentia,  nam  effectus  interdum  non 
ostendit  nisi  multos  post  dies,  et  tunc  vehementer 
eos  subito  exerit,  et  etiam  mortem  repentinam 
induxisse  reperta  est.  Hydrargyrus,  digitalem 
plurimum  adjuvat  saepe,  conjungitur  cum  sciUa, 
opio,  et  purgantibus,  ut  occasio  fit.  Dosis  mag- 

ua,  hujus  medicamenti  pulsum>  admodum  ^debi¬ 
lem,  tardum  et  inordinatum,  vertiginem,  singul¬ 
tum,  vomitum,  hypercatharsin,  delirium  et  con¬ 
vulsiones,  procreat;  ad  haec,  stimulantiaj  ut  spiri¬ 
tus  ^ardens,  opium,  &c.  et  epispasticum  regione 
.ventriculi  admotum,  optima  remedia  esse  inveni- 
guntur.  ,  Scilla  maritima  per  longum  tempus  sibi 
vindicavit  laudes  magnas  in  hydrope,  propter  po^ 
tentiam  in  urina  cienda,  et  ut  alii  volunt;  om- 
nium  diureticorum  certissimum  est,  Hsec  alvum 
purgat,  et  omnes  secretiones^  promovet,  vi  ^us 
diureticae  multum  auxiliari  videtur.  Conjunctio 
cum  hydrargyro  ef  fere  majori  usui  esse  potest 
in  hydrope,  ex  obstructione  pendente.  Dosis  par-? 
va,  primo  adhiberi  debet,  et  gradatim  augeri,  nam 
interdum  nauseam  excitat,  et  ventriculi  functio-^ 
nes  multum  impedit,  ob  quam  causam,  forma 
sicca,  sicuti  pilulae,  cum  ullo  aromatico,  vel  ex¬ 
tracto  gentianm,  optime  porrigitur.  Omnibus 
hisce  remediis  incassum  tentatis,  et  humore  tan¬ 
topere  accumulato,  ut  respiratio  maxime  inipedi- 
tur,  tunc  ad  operationem  chirurgicam  quse  Para- 
centesis  vocatur,  confugiendum  est ;  multi  tamen 
medici  qui  de  hac  re  experientiam  habuerunt, 

"  operationem  commendant  priusquam  viscera  ali- 

quid  detrimenti  acciperint  pressura  humoris,  nam 
“‘postea  majore  fructu  administrantur  medicamen¬ 
ta.^  dnter  educendum  humorem  syncope  vel  etiam 
-mors  superveniat,  propter  sanguinis  ‘suhitam^llux- 
um,  pressura  *  sublata,  in  aortam  et  vasa  magna, 
unde  cor  et, cerebrum  simul^ab  e6  deseruntur; 

-  &  V—  - 

igitur  omnino  necesse  est  alvum  cingulo  ligare,  et 
postea  eodem  modo  compressionem  facere. 

Humore  feliciter  evacuato^  proximum  est® fa¬ 
vere  ne  seger  iterum  in  malum  recurrat,  quod 
non  raro  accidit,  et  oh  debilitatem  quae  semper 

e  ^ 

morbum  sequitur.  Remedia  huic  consilio  acconio- 
data,  sunt  omnia  quae  tonum  corpori  reddunt^ 
qualia  sunt  praeparata  e  ferro,  Cincbona  officina;- 
lis,  Gentiana  lutea,  Cascarilla,  Columba,  et  va¬ 
ria  vegetabilia  amara  et  aromatica.  Diaeta  maxi¬ 
mam  attentionem  postulat,  facilis  concoctu  eF 
nutriens  esse  debet,  et  vinum  generosius,  parca" 

tamen  manu,  et  cum  aqua  mistum,  porrigatur.^ 

■  • 

Exercitatio  quotidiana  in  aere  puro  et  sicco,  sed" 
citra  fatigationem,  musculis  dat  robur,  cibi  desi¬ 
derium  et  concoctionem  efficit,  secretiones  et  eX-^ 
cretiones  omnes  expedit,  toti  systemati  vigorem, 
et  animo  hilaritatem  conciliat.  Hinc  nil  mirum 


20 


DE  ASCITE  ABDOMINALI. 


quod  haec  multum  prodesse,,  et  sanationem  con^ 
firmare  promittat. 

Frictio  etiafti  simili  virtute  aliquantum- pollet, 
nam»  sanguinis  reditum  per' venas  acceletat  ab¬ 
sorptionem  promovet,  et  cum  exercitatio  negetur, 
haec  in  ejus  locum  commode  subeat.  IDenique, 
Quum  vires  pristinae,  magna-  ex  parte  restitutae 
fuerint,  ad  curationem  stabiliendam  balneum  fri¬ 
gidum  multum  confert. 

